Diari Oficial de la Generalitat Valenciana


Sumari del DOGV 6281, del 03-06-2010 (2010/5927)

Notificació de la resolució d'iniciació de procediment sancionador a diversos corredors i corredories.
------------------------------------------------------------------------------------------------------

### Dades del document

Número de DOGV
:   6281

Data del DOGV
:   03-06-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5927


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de la resolució d'iniciació de procediment sancionador a diversos corredors i corredories. [2010/5927]  
  
\* \* \* \* \*  
Amb les dates d'incoació que s'indiquen, el director general d'Economia ha dictat resolució d'incoació de procediment sancionador als corredors i les corredories les dades de les quals apareixen en esta publicació, com a presumptes responsable d'una infracció administrativa en matèria d'assegurances privades tipificades com a falta de tramesa a la Direcció General d'Assegurances i Fons de Pensions de totes aquelles dades o documents que s'hagen de trametre, ja per mitjà de la seua presentació permanent o periòdica, ja per mitjà de l'atenció de requeriments individualitzats, o la falta de veracitat, llevat que això supose la comissió d'una infracció molt greu, per incompliment de l'obligació de presentar la declaració estadisticocomptable corresponent a l'any 2008.  
Es considera infringida la Llei 26/2006, de 17 de juliol, de Mediació d'Assegurances i Reassegurances Privades, articles 55.3 h) i 56.2. b) i c)  
D'acord amb l'article 56.2 b) i c) per la comissió d'esta infracció greu, se li imposarien les sancions següents: amonestació pública i donar publicitat a la conducta constitutiva d'infracció greu.  
Se'ls informa del dret que els assistix per a aportar totes aquelles al·legacions, documents o informacions que estimen convenients i, si és el cas, proposar prova concretant els mitjans de què es pretenguen valdre, en el termini de 15 dies hàbils, des de l'endemà de la notificació del present acord d'iniciació.  
Així mateix, podran comprovar tota la documentació que es troba en l'expedient i obtindre'n còpia, personalment o, si és el cas, per mitjà d'un representant degudament autoritzat, personant-se en la Unitat de Mediació d'Assegurances Privades, de la Direcció General d'Economia, de la Conselleria d'Economia, Hisenda i Ocupació, amb seu al carrer Banys de l'Almirall, número 8 de València, codi postal 46060.  
Se'ls advertix que si no efectuen al·legacions sobre el contingut de la iniciació del procediment en el termini assenyalat, l'acord d'iniciació podrà ser considerat proposta de resolució.  
El present procediment es tramitarà conforme al que disposen els capítols II, III i IV del Reglament del Procediment per a l'Exercici de la Potestat Sancionadora, aprovat pel Reial Decret 1398/1993, de 4 d'agost (BOE 09.08.1993), i el termini per a la seua tramitació és de sis mesos, comptat des de la data del present acord d'iniciació, segons establix l'article 42 de la Llei 30/1992, de Règim Jurídic de les Administracions Públiques i del Procediment Administratiu Comú. Este termini es podrà interrompre per alguna de les causes establides en este.  
  
València, 12 de maig de 2010.- El director general d'Economia: Eusebio Monzó Martínez.